b'\n_START_ARTICLE_\nGaasimask\n_START_PARAGRAPH_\nGaasimask ehk gaasitorbik on individuaalne keemiakaitsevahend hingamiselundite, silmade ja n\xc3\xa4o naha kaitsmiseks radioaktiivse tolmu, m\xc3\xbcrgiste aurude ja gaaside (sealhulgas r\xc3\xbcndem\xc3\xbcrkide), suitsu ja bakterite eest. _NEWLINE_Filtreeriv gaasimask filtreerib sissehingatavat v\xc3\xa4lis\xc3\xb5hku vahetatava kurnaga. See kaitseb teatud m\xc3\xbcrkainete eest._NEWLINE_Isoleeriv gaasimask isoleerib v\xc3\xa4lis\xc3\xb5hust ja annab hingamiseks gaasisegu ning absorbeerib s\xc3\xbcsihappegaasi._NEWLINE_Voolikuga gaasimaski puhul antakse gaasitorbikusse \xc3\xb5hku 10 kuni 40 m kaugusel paiknevast kompressorist. Seda kasutatakse tavaliselt tootmises kinnistes ruumides, n\xc3\xa4iteks tsisternvagunite puhastamisel.'